gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl de en sv fr de de gl gl gl gl gl gl gl es gl ast gl pt gl gl gl gl gl gl pt gl pt en ca gl gl pt
Vieiros: Galiza Hoxe - A Xunta desvelará onde quere construír a segunda incineradora de lixo despois das municipais
Martes, terza feira, 27 de setembro de 2022
O PSdeG acusa a Feijoo de ter enganado aos ourensáns durante a campaña ao prometerlles que o seu executivo non crearía unha nova planta.
O Goberno xa anunciou oficialmente o pasado mes de maio que construirá unha segunda incineradora de residuos no sur de Galiza. A planta terá capacidade para incinerar 250 mil toneladas de lixo cada ano e complementará á que dende hai unha década xa existe no municipio de Cerceda (con capacidade para queimar 500 mil toneladas). Porén, a Xunta segue a manter nun caixón cal será o concello elixido. O forte rexeitamento social que podería provocar a infraestrutura fai que o executivo faga os seus plans con absoluto sixilo.
Dende o PSdeG dan por feito que a provincia de Ourense será o lugar escollido, previsibelmente as comarcas máis achegadas á provincia de Pontevedra, para facilitar o transporte por estrada do lixo (O Carballiño, O Ribeiro ou Terra de Celanova). A deputada socialista Carme Gallego mostrouse radicalmente en contra da incineradora e pediulle ao Goberno que recuperase o complexo ambiental que o bipartito tiña previsto construir en Carballeda de Avia e que, segundo  os socialistas, apostaba claramente pola reciclaxe.
A secretaria de organización do PSdeG de Ourense, María Quintas, criticou a Feijoo que durante a pasada campaña electoral “afirmou no Ribeiro que o PP non consideraba a instalación dunha incineradora, algo que hoxe vemos que era unha mentira máis”.
A Xunta quere que a nova incineradora comece a construirse en 2014 e que estea en funcionamento dous anos máis tarde. Por iso, dende a oposición dan por feito que o Goberno non vai anunciar cal é o concello elixido até que pasen as eleccións municipais do vindeiro mes de maio, por temor á perda de votos na comarca onde se instale a infraestrutura.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
"Por cada posto de traballo que crea un supermercado, destrúese un e medio" Edición xeral
"Saneamento eficaz si, macrodepuradora non" GZ-Sete
Á caza das especies invasoras en parques e xardíns Canal Verde
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto